เปิดโลกการลงทุนของ "ศศิกาญจน์"
&#8220;ศศิกาญจน์ ตันธนสิน&#8221; หรือ &#8220;พลอย&#8221; ผู้จัดการฝ่ายพัฒนาธุรกิจ บริษัท คิวทีซี เอนเนอร์ยี่ (QTC) ลูกสาวคนโตวัย 27 ปี ของ &#8220;พูลพิพัฒน์ ตันธนสิน&#8221; ประธานคณะกรรมการบริหารและกรรมการผู้จัดการ ที่เพิ่งเข้ามาช่วยงานบิดาในบริษัทเมื่อเดือน ก.พ.ที่ผ่านมา ด้านการตลาดและการลงทุนต่างประเทศของบริษัท
3 พ.ค. 2556

“ศศิกาญจน์ ตันธนสิน” หรือ “พลอย” ผู้จัดการฝ่ายพัฒนาธุรกิจ บริษัท คิวทีซี เอนเนอร์ยี่ (QTC) ลูกสาวคนโตวัย 27 ปี ของ “พูลพิพัฒน์ ตันธนสิน” ประธานคณะกรรมการบริหารและกรรมการผู้จัดการ ที่เพิ่งเข้ามาช่วยงานบิดาในบริษัทเมื่อเดือน ก.พ.ที่ผ่านมา ด้านการตลาดและการลงทุนต่างประเทศของบริษัท
ย้อนไปเมื่อวัยเด็ก “พลอย” เล่าว่า เธอเป็นคนหนึ่งที่ได้รับแรงบันดาลใจและปลูกฝังจากคุณแม่ให้เก็บเงินเพื่อนำไปฝากธนาคารด้วยตนเอง
โตขึ้นมาระดับมัธยมก็เริ่มขยับซื้อสลากออมสิน ซึ่งถือว่ามีความเสี่ยงน้อยมาก และพอเริ่มเข้ามหาวิทยาลัยก็เริ่มเป็นกองทุนรวม
“จริงๆ พลอยก็จะปรึกษาคุณแม่ตลอดโดยเฉพาะที่เริ่มมีการเปลี่ยนหรือเพิ่มการลงทุนในรูปแบบอื่นๆ บวกกับตัวเองก็รู้สึกสนุกและท้าทายกับการลงทุนที่ให้อัตราผลตอบแทนที่สูงขึ้น แต่ก็จะมีระดับความเสี่ยงที่สูงขึ้นเช่นกัน”
ตอนเริ่มซื้อกองทุนรวมก็เพราะเห็นคุณแม่ลงทุนอยู่แล้ว และเราเดินเข้าออกธนาคารเพื่อไปฝากเงิน ก็จะหยิบแผ่นโบรชัวร์กองทุนมาศึกษาเองด้วย ไม่เข้าใจอะไรก็ถามคุณแม่ แต่ส่วนใหญ่พลอยจะเป็นคนตัดสินใจลงทุนเองในทุกอย่าง ซึ่งก็สอดคล้องกับที่คุณพ่อคุณแม่ต้องการให้ลองลงทุนด้วยตัวเอง
จากนั้น “พลอย” ก็เริ่มเข้าสู่การลงทุนในหุ้นโดยเปิดพอร์ตไว้สักพักก็ไปเรียนต่อปริญญาโทที่ออสเตรเลีย ระหว่างนั้นก็สามารถปรับพอร์ตได้ เพราะเป็นการซื้อขายหุ้นทางอินเทอร์เน็ต โดยหุ้นส่วนใหญ่ที่เธอเลือกเก็บจะเป็นหุ้นขนาดใหญ่ (บลูชิป) อย่างกลุ่มธนาคารพาณิชย์ และกลุ่มพลังงาน โดยเฉพาะอย่างยิ่งพลังงานทดแทนราคาหุ้นยังไม่สูงแต่มั่นใจว่าอนาคตจะมีการเติบโตและให้อัตราผลตอบแทนที่สูง กลุ่มโรงพยาบาล และกลุ่มอสังหาริมทรัพย์
เธอบอกว่า เพราะมีการลงทุนอิสระมาตั้งแต่เด็กๆ พร้อมกับได้รับคำแนะนำจากคุณพ่อคุณแม่และพี่ๆ ในธนาคารพาณิชย์ที่เห็นเราไปฝากเงินตั้งแต่เด็กๆ ก็จะนำข้อมูลมาศึกษาพร้อมกับปรึกษาพี่ๆ เขา และหาข้อมูลเพิ่มจากที่อื่น ไม่ว่าจะเป็นอินเทอร์เน็ต อ่านข่าวจากที่ต่างๆ หรือพูดคุยกับเพื่อนๆ ที่มีการลงทุนเหมือนกันซึ่งจะช่วยเราได้มุมมองที่เพิ่มขึ้น เพราะเธอเชื่อว่าคนเรามีมุมมองที่ไม่เหมือนกัน จากนั้นก็เอามาสังเคราะห์และตัดสินใจเองว่าจะลงทุนตัวนั้นหรือไม่
ปัจจุบันขนาดพอร์ตลงทุนมาจากหุ้นประมาณ 6070% กองทุนรวม 2030% และทองคำ 10% ซึ่งอัตราผลตอบแทนแฉลี่ยต่อปีอยู่ที่ 1020% ซึ่งบางตัวก็เคยได้รับผลตอบแทนถึง 190% ขณะที่ในพอร์ตหุ้นจะมีหุ้นทั้งหมดไม่เกิน 10 ตัว ทางกลับกันหากราคาหุ้นตัวไหนราคาปรับลงถึง 1020% เธอก็พร้อมที่จะขายทำกำไรเพื่อตัดขาดทุน (สต็อปลอส) ซึ่งถ้าหุ้นพื้นฐานยังดีมองเห็นการเติบโต ก็จะเข้าซื้อใหม่เพื่อให้ได้ต้นทุนที่ถูกกว่า
ความสำเร็จของเธอก็น่าจะเป็นตัวอย่างให้เห็นได้อย่างดีว่า หากรู้จักออมตั้งแต่เด็กแล้วเลือกการลงทุนปล่อยให้เงินได้ทำงาน เงินก็จะงอกเงยให้เห็นดอกและผลได้ไม่ยาก เพราะจากเงินต้นในหลักแสนบาทก็มีเงินเป็นหลักถึง 13 ล้านบาทได้ด้วยเงินเก็บของตัวเองภายใน 4 ปีซึ่งแม้เธอบอกว่าจะมาเริ่มต้นได้ถูกจังหวะที่ตลาดหุ้นอยู่ในช่วงขาขึ้นก็ตาม แต่ก็เชื่อว่าหากเริ่มเก็บออมก่อนและรู้จักเลือกวิธีให้เงินทำงาน ทุกคนก็มีโอกาสได้เหมือนเธอเช่นกัน
“พลอย” มองว่า การลงทุนไม่ใช่เรื่องยากหรือเรื่องที่ไกลเกินเอื้อมแล้วยิ่งสมัยนี้การเข้าถึงข้อมูลเป็นเรื่องที่ง่ายมาก และคนรุ่นใหม่ก็เริ่มตื่นตัวและเริ่มสนใจการลงทุนมากขึ้น ถ้าไม่เริ่มตอนนี้อาจจะเสียโอกาสในการลงทุนได้ อย่าไปรอว่าต้องพร้อม หรือไม่กลัว มีน้อยก็เริ่มน้อย เพราะถ้าเรารอก็จะไม่รู้เมื่อไรว่าตัวเองพร้อม
เธอจบปริญญาโทด้านการตลาดที่ Griffith University ที่ออสเตรเลีย และขอทางบ้านเรียนทำขนมก่อน 1 ปี จนได้ Certificate III in Hospitality (Commercial Cookery) at Carrick Education พ่วงมาด้วย
นับว่าเป็นสตรีที่เพียบพร้อมเลยทีเดียว